Legal Document

Category: 331

Text:
59. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.876.5/79/692223 της 21 Οκτ./4 Νοεμ. 1974 (ΦΕΚ Β'  1111). Περί αναπροσαρμογής ενίων εκ των παροχών του Ταμείου Αρωγής Αναπήρων και Θυμάτων Πολέμου προς τους αναπήρους και θύματα πολέμου. Έχοντες υπ’ όψει: α)Τα άρθρ. 75 και 87 του Α.Ν. 1324/49 "περί προστασίας και αποκαταστάσεως των αναπήρων και θυμάτων πολέμου" κυρωθέντος δια του Νόμ. 1487/50. β)Την υπ’ αριθ. 520/26.6.74 πράξιν του Διοικητικού Συμβουλίου του Ταμείου Αρωγής Αναπήρων και Θυμάτων Πολέμου, αποφασίζομεν: Εγκρίνομεν την αναπροσαρμογήν από 1.7.74 των κάτωθι παροχών του Ταμείου Αρωγής Αναπήρων και Θυμάτων Πολέμου (ΤΑΑΘΠ) προς τους αναπήρους και θύματα πολέμου ως εξής: α)Εις 300 δραχμάς ετησίως το διατιθέμενον ποσόν δι’ έκαστον ανάπηρον και θύμα πολέμου προς ιατροφαρμακευτικήν περίθαλψιν των δικαιουμένων τοιαύτης. β)Εις 3.000 δραχμάς τα έξοδα κηδείας δι’ έκαστον θνήσκον θύμα πολέμου δια τους από 1.7.1974 επισυμβάντας και εφεξής επισυμβαινομένους θανάτους. Η παρούσα δημοσιευθήτω δια της Εφημερίδος της Κυβερνήσεως. Σελ. 790,16(ε) Τεύχος 714–Σελ. 138 36.I.α.57-59 Ανάπηροι και θύματα πολέμου